RESOLUCIÓN do 12 de novembro de 2014, da Secretaría Xeral da Igualdade, pola que se resolven as solicitudes de axudas e subvencións a entidades de iniciativa social sen ánimo de lucro para programas para mulleres e recursos integrais para xestantes e lactantes, convocadas pola Resolución do 23 de maio de 2014, cofinanciadas polo Fondo Social Europeo e polo Fondo de Desenvolvemento Rexional (SI427A).
Vicepresidencia e Consellería de Presidencia, Administracións Públicas e Xustiza — III. Outras disposicións — 14/11/2014

Mediante a Resolución do 23 de maio de 2014, da Secretaría Xeral da Igualdade (DOG núm. 99, do 26 de maio), establecéronse as bases reguladoras e convocáronse as axudas e subvencións a entidades de iniciativa social sen ánimo de lucro para programas para mulleres e recursos integrais para xestantes e lactantes para o ano 2014.
Segundo o artigo 21.4 das bases reguladoras, a notificación de todas as resolucións realizarase mediante publicación no
Diario Oficial de Galicia
, de acordo co establecido no artigo 59.6 b) da Lei 30/1992, do 26 de novembro, de réxime xurídico das administracións públicas e do procedemento administrativo común.
Unha vez rematada a fase de instrución das solicitudes recibidas na Secretaría Xeral da Igualdade, avaliadas as solicitudes pola comisión de valoración prevista no artigo 19, vista a proposta de resolución formulada polo órgano instrutor e tendo en conta as dispoñibilidades orzamentarias,
Primeiro. Conceder as axudas e subvencións económicas para o financiamento das actuacións que se indican no anexo I, con indicación do programa cofinanciado, o orzamento elixible, a contía da concesión e o tipo de axuda e/ou tipo de gasto subvencionado, a favor das entidades de iniciativa social sen ánimo de lucro, como consecuencia da aplicación dos criterios establecidos no artigo 20 das bases reguladoras, por un importe total de 870.183,66 euros distribuídos nas aplicacións orzamentarias que se indican a seguir:
Estas subvencións están cofinanciadas ao 80 % no marco do programa operativo Galicia 2007-2013; en concreto, a liña 1 con fondos FSE (eixe 2, tema prioritario 71) e a liña 2 con fondos Feder (eixe 6, tema prioritario 79).
No anexo II relaciónanse as solicitudes que quedan en reserva e que poderán ser atendidas no caso de que haxa cantidades que resulten sobrantes por causa de renuncia expresa, non presentación das xustificacións correspondentes por parte das entidades beneficiarias ou perda do dereito ao cobramento da subvención, sempre que como consecuencia destas circunstancias se teña liberado crédito suficiente para atender, cando menos, unha das solicitudes achegadas.
Segundo. Excluír e declarar desistidas as solicitudes que se relacionan no anexo III, con indicación da causa específica, por non cumpriren o requisito de emenda e/ou achega dos documentos preceptivos no prazo establecido, segundo o disposto no artigo 18.3 das bases reguladoras, ou ben por non cumprir algún dos requisitos establecidos nas referidas bases reguladoras.
Terceiro. De conformidade co artigo 29.2 das bases reguladoras procederase a un primeiro pagamento do 80 % da contía da subvención concedida, en concepto de pagamento anticipado, que se fará efectivo unha vez notificada a resolución. O 20 % restante, ou a parte que corresponda, librarase logo da completa xustificación polas entidades beneficiarias do cumprimento da finalidade para a cal se concedeu a subvención e demais condicións exixidas na Resolución do 23 de maio de 2014.
Cuarto. Informar as entidades beneficiarias que a obtención da axuda comunitaria implica a aparición na lista pública de persoas beneficiarias que a autoridade de xestión do programa operativo publicará conforme o previsto no artigo 7.2.d) do Regulamento (CE) 1828/2006 da Comisión, do 8 de decembro de 2006 (DOUE L/45, do 15 de febreiro de 2007) e que na devandita lista figurarán os datos de identidade ou denominación social, das operacións e da contía de fondos públicos asignada a cada operación.
Quinto. Segundo o artigo 3 das bases reguladoras, nestas axudas é posible a concorrencia con calquera outra axuda para o mesmo obxecto e finalidade, pero o seu importe, en ningún caso, poderá ser de tal contía que, en concorrencia con subvencións e axudas doutras administracións públicas ou doutros entes públicos ou privados, nacionais ou internacionais, superen o custo das accións subvencionadas. Non obstante o anterior, de acordo co artigo 54.5 do Regulamento (CE) núm. 1083/2006 do Consello, do 11 de xullo de 2006, os gastos cofinanciados polos fondos non poderán acollerse a axudas procedentes de ningún outro instrumento financeiro comunitario, polo que os gastos de FSE non poderán cofinanciarse con outros instrumentos financeiros comunitarios, coa excepción do propio FSE, e os gastos do Feder tampouco poderán cofinanciarse con outros instrumentos financeiros comunitarios coa excepción do propio Feder.
Sexto. A data límite de presentación da xustificación dos gastos efectuados será o 30 de novembro de 2014 e realizarase de acordo co establecido nos artigos 27 e 28 das bases reguladoras.
Sétimo. As entidades beneficiarias deberán dar a adecuada publicidade do carácter público do financiamento en todas as actuacións que deriven da execución do proxecto nos termos establecidos no artigo 15 das bases reguladoras.
Oitavo. As entidades beneficiarias das subvencións adquiren os compromisos e obrigas que se determinan no artigo 24 das bases reguladoras na súa relación co establecido no artigo 11 da Lei 9/2007, do 13 de xuño, de subvencións de Galicia, e sen prexuízo das demais obrigas que resulten da normativa aplicable.
De acordo co establecido no artigo 14.1.n) da Lei 9/2007, de subvencións de Galicia, no artigo 30 das bases reguladoras establécense os criterios de gradación dos posibles incumprimentos para determinar a cantidade que se minorará ou reintegrará.
Noveno. Esta resolución esgota a vía administrativa e contra ela poderá interpoñerse recurso potestativo de reposición ante a secretaria xeral da Igualdade, no prazo dun mes contado desde o día seguinte ao desta publicación, de conformidade co establecido nos artigos 107, 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro, ou ben directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao desta publicación, de acordo co establecido nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 12 de novembro de 2014
I.a) Liña 1: programas de recursos integrais para mulleres e programa de mantemento de centros.
I.b) Liña 2: programa de investimento.
III.a) Liña 1: programas de recursos integrais para mulleres e programa de mantemento de centros.
III.b) Liña 2: programa de investimento.